Diari Oficial de la Generalitat Valenciana


Sumari del DOGV 1004, del 13-02-1989 (1989/813113)

RESOLUCIÓ de 6 de febrer de 1989, de l'Hble. Sr. Conseller de Sanitat i Consum, per la qual es convoca el Curs de Diplomat en Puericultura per a l'any 1989, que se celebrarà a l'Institut Valencià d'Estudis en Salut Pública.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1004

Data del DOGV
:   13-02-1989

Secció del DOGV
:   AUTORITATS I PERSONAL

Número del document
:   1989/813113


Data del document
:   06-02-1989

Organisme emissor
:   Conselleria de Sanitat i Consum

Tipus de document
:   Resolució

Resolució de 6 de febrer de 1989, de l'Hble. Sr. Conseller de Sanitat i Consum, per la qual es convoca el curs de Diplomat en Puericultura per a l'any 1989, a celebrar en l'Institut Valencià d'Estudis en Salut Pública.  
Es convoca el curs corresponent a l'any 1989, per a l?obtenció de la titulació de Diplomat en Puericultura, la realització del qual s'ajustarà a les bases que segueixen:  
1. Requisits dels aspirants:  
1.1. Els aspirants hauran de tenir una edat mínima de 17 anys quan començarà el curs.  
1.2. Hauran d'acreditar que posseeixen la titulació exigida en el moment de formalitzar la matricula.  
1.3. Els aspirants hauran de posseir el títol de Batxiller Superior o equivalents homologats com Formació Professional de Segon Grau, branca sanitària, i Tècnic Especialista en Jardí d'Infants.  
S'adverteix que, per les pròpies característiques del curs, nivell dels coneixements que s'imparteixen i trascendència pràctica en el camp laboral que possibilita l?obtenció del diploma, aquesta convocatòria va dirigida de manera especial i preferent a persones que, tot i reunir les condicions establertes en apartats anteriors, no posseesquen titulació universitària sanitària de grau mitjà o superior.  
1.4. Accés als cursos:  
1.4.1. El termini de presentació d'instàncies serà de 15 dies naturals a partir de la publicació de la convocatòria al Diari Oficial de la Generalitat Valenciana. Les esmentades instàncies hauran d'anar dirigides al Director de l?IVESP i es presentaran a la Secretaria de l?IVESP, sitia al c/ Dr. Rodríguez Fornos, 4, de València 46916.  
1.4.2. L?ingrés al Curs de Diplomat es realitzarà, mitjançant examen de selecció, el dia 6 de març. L?hora i el local s'anunciaran 15 dies abans als taulers de l?IVESP.  
Aquest examen versarà sobre temes de cultura general, temes d'actualitat i temes relacionats amb el nivell acadèmic exigit per a la realització del curs.  
1.4.3. Una vegada efectuada la selecció serà publicada una llista d'alumnes admesos, al tauler d'anuncis de l?IVESP.  
Els interessats podran presentar, contra aquesta resolució, recurs d'alçada davant l?Hble. Sr. Conseller de Sanitat i Consum en el termini de 15 dies hàbils a partir de l?endemà de la publicació de la llista d'admesos.  
1.4.4. Drets d'examen d'ingrés. Els aspirants hauran d'abonar la quantitat de 700 pessetes en el moment de la preinscripció.  
1.4.5. Per a la realització de l'examen d'ingrés caldrà presentar-hi el justificant de pagament, així com el DNI.  
1.4.6. Drets de matrícula. Una vegada publicada la llista d'aspirants admesos, aquests hauran de formalitzar la matrícula presentant a l?IVESP fotocòpia del DNI i un certificat mèdic de salut. Així mateix abonaran la quantitat de 3.000 pessetes en concepte de matrícula abans del dia 4 d'abril de 1989. Hi quedaran exclosos tots aquells que no haguessen formalitzat la matrícula en aquesta data.  
1.4.7. El Tribunal serà constituït per:  
- President: el Director de l?IVESP o persona en qui delegue.  
- Vice-president: coordinador del grup.  
- Vocals: quatre professors designats pel President del Tribunal entre el personal docent dels cursos.  
- Actuarà de Secretari el membre més jove del Tribunal.  
En tots els casos, els titulars del Tribunal tindran suplents.  
1.4.8. La composició del Tribunal serà publicada al tauler d'anuncis de l'IVESP quan finalitzarà el termini de presentació de sol·licituds. Els membres integrants del Tribunal percebran les indemnitzacions per assistència que hi pertoquen. A aquest efecte, i segons que estableix l'Ordre de 17 de febrer de 1986, que desplega el Decret 200/85, el Tribunal s'inclou en la categoria 3ª.  
2. Característiques del curs:  
2.1. Començament del curs. El curs començarà en la primera quinzena d'abril.  
2.2. Durada del curs. El curs constarà de 120 hores teòriques i un mínim de 90 hores pràctiques.  
2.3. Nombre d'alumnes. El nombre d'alumnes admesos serà de 50.  
2.4. Horari del curs. Serà pels matins de 9 a 12.30 hores, quatre dies per setmana.  
2.5. Les absències de més del 10% de les hores lectives, teòriques i de treball en grup, implicaran automàticament l?exclusió de l'alumne.  
2.6. L?assistència i realització de les pràctiques serà obligatòria. Aquestes es realitzaran al llocs i hores assenyalats per la coordinació del curs.  
2.7. Per a l?obtenció del diploma corresponent, els alumnes hauran de superar les proves teòriques que seran fixades pel Tribunal.  
València, 6 de febrer de 1989. - El Conseller de Sanitat i Consum: Joaquín Colomer Sala.